Γενετικοί πολυμορφισμοί σε γονίδια που σχετίζονται με τη βιταμίνη D και κίνδυνος εμφάνισης καρκίνου του μαστού στον κυπριακό πληθυσμό:
Creators: name: Τακούση, Αφροδίτη Δημητρίου
Publisher: name: Aristotle University of Thessaloniki
Year: 2010
Subjects: Πολυμορφισμός γονιδίου
Καρκίνος του μαστού
Βιταμίνη D
Breast cancer
Vitamin D

description: Αριθμός επιδημιολογικών και γενετικών μελετών, υποδεικνύουν ως βασική αιτία για την εμφάνιση καρκίνου του μαστού ορμονικούς παράγοντες. Για το λόγο αυτό, τα γονίδια που είναι υπεύθυνα για την ορμονική ρύθμιση έχουν γίνει στόχος των επιστημόνων για περαιτέρω μελέτη. Την τελευταία δεκαετία πολλές ομάδες ερευνητών επικεντρώνουν την έρευνα τους, μεταξύ άλλων, στη μελέτη των γονιδίων που εμπλέκονται στη μεταφορά, τον μεταβολισμό και τη δράση της βιταμίνης D. Σύμφωνα με πρόσφατες μελέτες η πρόσληψη βιταμίνης D μέσω της διατροφής και οι αυξημένες συγκεντρώσεις των μεταβολιτών της βιταμίνης D στον ορρό του αίματος, σχετίζονται με τη μειωμένη πιθανότητα εμφάνισης καρκίνου του μαστού. Σημαντικό ρόλο στη δράση της βιταμίνης φαίνεται να παίζει ο υποδοχέας της βιταμίνης D (VDR). Το γονίδιο που εκφράζει την πρωτεΐνη του VDR παρουσιάζει αριθμό πολυμορφισμών ενός νουκλεοτιδίου (Single Nucleotide Polymorphisms, SNPs). Σύμφωνα με ορισμένες μελέτες, σε κάποιους από αυτούς τους πολυμορφισμούς αποδίδεται και αυξημένη πιθανότητα εμφάνισης καρκίνου του μαστού. Στην παρούσα διπλωματική εργασία μελετήθηκαν 8 πολυμορφισμοί σε γονίδια που σχετίζονται με τη βιταμίνη D. Συγκεκριμένα έγινε χαρακτηρισμός του γονότυπου 1109 κυπρίων γυναικών-ασθενών με καρκίνο του μαστού και 1177 υγιών κυπρίων γυναικών, έτσι ώστε να αξιολογηθεί κατά πόσο οι πολυμορφισμοί που παρουσιάζονται στα συγκεκριμένα γονίδια συσχετίζονται με τον κίνδυνο εμφάνισης καρκίνου του μαστού. Σύμφωνα με τα αποτελέσματα της παρούσας εργασίας, ο πολυμορφισμός Fok I (rs228570) του γονιδίου VDR συσχετίζεται σημαντικά με τον καρκίνο του μαστού, καθώς βρέθηκε ότι οι φορείς του αλληλόμορφου f παρουσιάζουν αυξημένο κίνδυνο εμφάνισης της ασθένειας (OR=1,25, 95% CI 1,06-1,48, P=0,0074). Συμπερασματικά, η βιταμίνη D, μέσω της λειτουργίας και της δράσης της, είναι πιθανό να επηρεάζει την πιθανότητα εμφάνισης καρκίνου του μαστού στον κυπριακό πληθυσμό. Για να επιβεβαιωθούν αυτά τα αποτελέσματα είναι απαραίτητο να διεξαχθούν επιπλέον μελέτες σε ακόμα μεγαλύτερη κλίμακα και σε διαφορετικής εθνικότητας πληθυσμούς.
description: The steroid hormone 1,25-dihydroxyvitamin D3 (vitamin D), whose actions are mediated via the vitamin D receptor (VDR), is though to protect against breast cancer risk. This is supported by the observation that women with high vitamin D intake have a reduced risk for breast cancer. Genetic variation in the VDR gene has been inconsistently associated with breast cancer risk. To assess whether alterations in genes involved in vitamin D pathway influence breast cancer risk, we genotyped 8 single nucleotide polymorphisms (SNPs) in 1109 Cypriot women with breast cancer and 1177 age-matched healthy controls. We found significant associations with breast cancer for the VDR FokI (rs2228570) SNP. Carriers of the VDR rs2228570 f allele were found to have an increased risk of breast cancer (OR=1.25, 95% CI 1.06–1.48, P =0.0074) with Ptrend=0.0024. Our results suggest that vitamin D, through its signaling pathway, may influence breast cancer risk in Cyprus. Further large-scale studies are needed to confirm these results.